Tahun 2019 kato orang merupokan tahun politik, Tahun dimano Calon Presiden, Calon Dewan berkompetisi. Termasuk tes kantong uji mental, sisonya tegantung nasip.
Zaman ini, siapo ajo pacak nyalon. Asal suai administrasinyo. Dari Calon nangutak gaguk, utak katung enggut utak dikit pacak galo dan memungkinkan dapek peluang. Ternyato jadi anggota DPR, DPD itu menjanjikan dan lemak.
Faktanyo, ado advokat, wartawan, pensiunan ASN, pengusaha enggut pengangguran, idak keruan kerjo cubo ngadu nasip. Kalu-kalu tepilih, mangko dapek merubah nasip. Kalu nian, kalu idak? Lingkar Barat tempeknyo.
Retinyo, kalu memang jadi anggota dewan itu lemak dan dapek memperbaiki nasip, itu cito-cito elok. Pertanyaannyo, mecamano dekek para pendukung suaro? Pendukung rasional dekek pendukung taklid. Pastilah ‘good bay may love, sayonara”.
Cik cuman endak ngingekan. Kalu memang lemak dan dapek merubah nasip kalu tepilih jadi anggota dewantu, retinyo, pendukung suaro itu ndak ngunjal orang kayo jadi kayo, orang pesak jadi kayo. Salah ulah ito mendukung calon itu? Idak salah dan malah itu pekerjaan mulia sebagai warga negara nangbaik.
Suai
Cuman…..Ado cumannyo. Jangan sampai kito ndak ngunjal orang jadi lemak serto kayo, mangko kito sebagai pendukung suaro nangroboh. Makan kuah namonyotu. Telepe dari “Cempedak Masak Dibatang. Ado Kendak Baru Datang”. Itu lumrah ajo. Namonyo jugo orang tedesak. Kito pendukung suaro harus nolong. Tentunyo asal suai.
“Suai apo maksudnyo tu ndan”, tanyo seseorang, mungkin calon dewan.
“Suai dekek kemampuan, kecakapan serto komitmen”, jawab Cik agak tegelejek dikit gegara lanangtu ngecek pas dari belakang pokok telingo nian.
“Ooo…Awak sangko suai apo tadi. Kalu suai nangsebuah tu, tangkok Bawaslu klak ndan. Jadi cemiko ajolah ndan, cubo mandan petang kelak kerumah sayo ajo, kito ngota dikit. Dari pado menceracau di tempek rami iko”, kato lanang tu ngajak.
“Eh…Oke, sayo klak Otewe”, sambut Cik sambil ngecek dalam hati, “Nyo sangko selemak makannyo gelamaitu, idak ndan. Ngacau gelamai tu api ndak sedang, oyak endak kencang. Agak paai irama dikit ndan. Asal sodok-sodok ajo, pacak patah senduk gelamai. Kalu lambek, pacak mutung barangko ndan.”.
Wartawan tinggal di Bengkulu
ind_Latn ind_Latn min_Latn ind_Latn min_Latn zsm_Latn min_Latn min_Latn zsm_Latn min_Latn min_Latn min_Latn